животинските и морските продукти, и по-специално за географските означения;
 е)
 разработването на устойчиво и екологично селско стопанство, аграрна промишленост, биогорива и трансфер на биотехнологии;
 ж)
 защита на растителните видове, технологии за семена, подобряване на добива, алтернативни технологии за добив, включително аграрни биотехнологии;
 з)
 разработването на бази данни в областта на селското стопанство, рибарството и развитието на селските райони;
 и)
 подобряване на човешките ресурси в областта на селското стопанство, ветеринарните въпроси и рибарството;
 й)
 подкрепа за устойчива и отговорна дългосрочна политика в областта на морските басейни и рибарството, включително технологии в областта на рибарството, съхраняване и управление на крайбрежните и морските ресурси;
 к)
 насърчаване на усилията за превенция и борба с незаконната, недекларираната и нерегламентираната риболовна дейност и търговията, свързана с нея;
 л)
 мерки, свързани с обмена на опит и партньорства, създаване на съвместни предприятия и мрежи за сътрудничество между местни участници или икономически оператори, включително мерки по-добър достъп до финансиране в области като научноизследователската дейност и трансфера на технологии;
 м)
 укрепване на сдруженията на производителите и дейности за насърчаване на търговията.
 Член 36
 Регионално развитие и сътрудничество
 1. Страните насърчават взаимното разбирателство и двустранното сътрудничество в областта на регионалната политика.
 2. Страните поощряват и засилват обмена на информация и сътрудничеството в областта на регионалната политика, като специално внимание се отделя на развитието на необлагодетелстваните райони, връзките между градските и селските райони и развитието на селските райони.
 3. Сътрудничеството в областта на регионалната политика може да е под следните форми:
 а)
 методи за формулиране и прилагане на регионални политики;
 б)
 многостепенно управление и партньорство;
 в)
 връзки между градските и селските райони;
 г)
 развитие на селските райони, включително инициативи за по-добър достъп до финансиране и устойчиво развитие;
 д)
 статистика.
 Член 37
 Сътрудничество в областта на индустриалната политика и МСП
 Страните,като отчитат своите икономически политики и цели, се споразумяват да насърчават сътрудничеството в областта на индустриална политика във всички считани за подходящи области с цел създаването на среда, подходяща за икономическо развитие и подобряване на конкурентоспособността на промишлеността, особено на малките и средни предприятия (МСП), включително и чрез:
 а)
 насърчаване на създаването на мрежи между икономическите оператори, особено МСП, с цел обмен на информация и опит, откриване на възможности в сектори от общ интерес, трансфер на технологии и засилване на търговията и инвестициите;
 б)
 обмен на информация и опит относно създаването на рамкови условия, които водят до благоприятна среда за бизнеса, особено за малките и средни предприятия, за да се подобри тяхната конкурентоспособност;
 в)
 насърчаване на участието на двете страни в пилотни проекти и в специални програми в съответствие с техните специални условия;
 г)
 насърчаване на инвестициите и съвместните предприятия, за да се насърчи трансферът на технологии, иновациите, модернизацията, диверсификацията и инициативите за качество;
 д)
 предоставяне на информация, насърчаване на иновациите и обмен на добри практики за достъп до финансиране, особено за малките предприятия и микропредприятията;
 е)
 насърчаване на корпоративната социална отговорност и отчетност и насърчаване на отговорни бизнес практики, включително устойчиво потребление и производство;
 ж)
 разработване на съвместни научноизследователски проекти в определени промишлени сектори и сътрудничество по проекти за изграждане на капацитет,